แรงขายบิ๊กแคปกด SET บ่ายไหลต่อ 16 จุด เซ่นแรงกดดัน “Bond yield” พุ่ง – ราคาน้ำมันย่อ
แรงขายบิ๊กแคปกด SET บ่ายไหลต่อ 16 จุด เซ่นแรงกดดัน “Bond yield” พุ่ง – ราคาน้ำมันย่อ
22 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 14.45 น. อยู่ที่ระดับ 1,484.71 จุด ลบ 15.80 จุด หรือ 1.05% ด้วยมูลค่าการซื้อขาย 5.43 หมื่นล้านบาท
นายศราวุธ เตโชชวลิต ผู้อำนวยการอาวุโส ฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงบ่ายนี้ปรับตัวลงกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่จะเคลื่อนไหวในแดนลบ หลังจากที่อัตราผลตอบแทนพันธบัตร (Bond yield) อายุ 10 ปีของสหรัฐฯพุ่งขึ้น ทำให้เข้าใกล้ Bond yield ของไทยแล้ว ซึ่งพอระยะห่างน้อยโอกาสที่ Fund Flow จะไหลเข้าก็แทบไม่มี และอาจจะไหลออกด้วย นอกจากนี้ราคาน้ำมันก็ย่อตัวลงด้วย
ทั้งนี้ การที่ Bond yield สหรัฐฯพุ่งขึ้นเป็นผลจากจะมีการพิจารณามาตรการกระตุ้นเศรษฐกิจสหรัฐฯวงเงิน 1.9 ล้านล้านดอลลาร์ ในช่วงปลายสัปดาห์นี้ และตัวเลขเศรษฐกิจสหรัฐฯก็ออกมาดีด้วย
ส่วนบ้านเราได้รับแรงขายทำกำไรเข้ามาที่หุ้นบิ๊กแคปต่อเนื่องจากสัปดาห์ที่แล้ว
พร้อมให้แนวรับ 1,477 จุด ส่วนแนวต้าน 1,500 จุด
 